CELEX: 32011R1251
Language: hu
Date: 2011-11-30 00:00:00
Title: A Bizottság 1251/2011/EU rendelete ( 2011. november 30. ) a 2004/17/EK, a 2004/18/EK és a 2009/81/EK európai parlamenti és tanácsi irányelvnek a közbeszerzési eljárásokra irányadó értékhatárok tekintetében történő módosításáról  EGT-vonatkozású szöveg

2.12.2011   
            
            
               HU
            
            
               Az Európai Unió Hivatalos Lapja
            
            
               L 319/43
            
         A BIZOTTSÁG 1251/2011/EU RENDELETE
   (2011. november 30.)
   a 2004/17/EK, a 2004/18/EK és a 2009/81/EK európai parlamenti és tanácsi irányelvnek a közbeszerzési eljárásokra irányadó értékhatárok tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelvre (1) és különösen annak 69. cikkére,
   tekintettel az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvre (2) és különösen annak 78. cikkére,
   tekintettel a honvédelem és biztonság területén egyes építési beruházásra, árubeszerzésre és szolgáltatásnyújtásra irányuló, ajánlatkérő szervek vagy ajánlatkérők által odaítélt szerződések odaítélési eljárásainak összehangolásáról, valamint a 2004/17/EK és 2004/18/EK irányelv módosításáról szóló, 2009. július 13-i 2009/81/EK európai parlamenti és tanácsi irányelvre (3) és különösen annak 68. cikkére,
   mivel:
   
               (1)
            
            
               A többoldalú tárgyalások uruguayi fordulóján (1986–1994) elért megállapodásoknak a Közösség nevében a hatáskörébe tartozó ügyek tekintetében történő megkötéséről szóló, 1994. december 22-i 94/800/EK tanácsi határozattal (4) a Tanács megkötötte a kormányzati beszerzésekre vonatkozó megállapodást (a továbbiakban: a megállapodás). A megállapodást minden olyan közbeszerzési szerződésre alkalmazni kell, amelynek értéke eléri vagy meghaladja a megállapodásban meghatározott, különleges lehívási jogként kifejezett összegeket (a továbbiakban: értékhatárokat).
            
         
               (2)
            
            
               A 2004/17/EK és a 2004/18/EK irányelv többek között célul tűzi ki, hogy az irányelveket alkalmazó ajánlatkérők egyidejűleg a megállapodásban meghatározott kötelezettségeiknek is eleget tudjanak tenni. E cél eléréséhez módosítani kell az említett irányelvekben a közbeszerzésre megállapított és egyúttal a megállapodás hatálya alá is tartozó értékhatárokat annak érdekében, hogy megfeleljenek a megállapodásban meghatározott értékhatárok euróban kifejezett – legközelebbi ezerig lefelé kerekített – egyenértékének.
            
         
               (3)
            
            
               A koherencia érdekében azokat az értékhatárokat is célszerű módosítani, amelyek a 2004/17/EK és a 2004/18/EK irányelvben szerepelnek, de nem tartoznak a megállapodás hatálya alá. Ugyanakkor helyénvaló módosítani a 2009/81/EK irányelvben levő értékhatárokat a 2004/17/EK irányelv 16. cikkében meghatározott, módosított értékhatároknak megfelelően.
            
         
               (4)
            
            
               A 2004/17/EK, a 2004/18/EK és a 2009/81/EK irányelvet ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Közbeszerzési Tanácsadó Bizottság véleményével,
            
         ELFOGADTA EZT A RENDELETET:
   1. cikk
   A 2004/17/EK irányelv a következőképpen módosul:
   
               1.
            
            
               A 16. cikk a következőképpen módosul:
               
                           a)
                        
                        
                           az a) pontban a „387 000 EUR” összeg helyébe „400 000 EUR” lép;
                        
                     
                           b)
                        
                        
                           a b) pontban a „4 845 000 EUR” összeg helyébe „5 000 000 EUR” lép.
                        
                     
         
               2.
            
            
               A 61. cikk a következőképpen módosul:
               
                           a)
                        
                        
                           az (1) bekezdésben a „387 000 EUR” összeg helyébe „400 000 EUR” lép;
                        
                     
                           b)
                        
                        
                           a (2) bekezdésben a „387 000 EUR” összeg helyébe „400 000 EUR” lép.
                        
                     
         2. cikk
   A 2004/18/EK irányelv a következőképpen módosul:
   
               1.
            
            
               A 7. cikk a következőképpen módosul:
               
                           a)
                        
                        
                           az a) pontban a „125 000 EUR” összeg helyébe „130 000 EUR” lép;
                        
                     
                           b)
                        
                        
                           a b) pontban a „193 000 EUR” összeg helyébe „200 000 EUR” lép;
                        
                     
                           c)
                        
                        
                           a c) pontban a „4 845 000 EUR” összeg helyébe „5 000 000 EUR” lép.
                        
                     
         
               2.
            
            
               A 8. cikk első bekezdése a következőképpen módosul:
               
                           a)
                        
                        
                           az a) pontban a „4 845 000 EUR” összeg helyébe „5 000 000 EUR” lép;
                        
                     
                           b)
                        
                        
                           a b) pontban a „193 000 EUR” összeg helyébe „200 000 EUR” lép.
                        
                     
         
               3.
            
            
               Az 56. cikkben a „4 845 000 EUR” összeg helyébe „5 000 000 EUR” lép.
            
         
               4.
            
            
               A 63. cikk (1) bekezdésének első albekezdésében a „4 845 000 EUR” összeg helyébe „5 000 000 EUR” lép.
            
         
               5.
            
            
               A 67. cikk (1) bekezdése a következőképpen módosul:
               
                           a)
                        
                        
                           az a) pontban a „125 000 EUR” összeg helyébe „130 000 EUR” lép;
                        
                     
                           b)
                        
                        
                           a b) pontban a „193 000 EUR” összeg helyébe „200 000 EUR” lép;
                        
                     
                           c)
                        
                        
                           a c) pontban a „193 000 EUR” összeg helyébe „200 000 EUR” lép.
                        
                     
         3. cikk
   A 2009/81/EK irányelv 8. cikke a következőképpen módosul:
   
               1.
            
            
               az a) pontban a „387 000 EUR” összeg helyébe „400 000 EUR” lép;
            
         
               2.
            
            
               a b) pontban a „4 845 000 EUR” összeg helyébe „5 000 000 EUR” lép.
            
         4. cikk
   Ez a rendelet 2012. január 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 134., 2004.4.30., 1. o.
   
      (2)  HL L 134., 2004.4.30., 114. o.
   
      (3)  HL L 216., 2009.8.20., 76. o.
   
      (4)  HL L 336., 1994.12.23., 1. o.